**Anexa nr. 2**

*la Ghidul cu privire la executarea procedurilor*

*privind evaluarea impactului asupra mediului*

**CONȚINUTUL – CADRU**

**a cererii de evaluare prealabilă a activității planificate (detaliată)**

1. **Denumirea activității planificate/proiectului**

Se va specifica: forma de organizare juridică; nivel (local, regional, național, transfrontier); domeniul și genul de activitate, în conformitate cu clasificatorul activităților din economia Moldovei: agricultură, silvicultură și pescuit; industria extractivă; industria prelucrătoare; producția și furnizarea de energie electrică și termică, gaze, apă caldă; distribuția apei; salubritate, gestionarea deșeurilor, activități de decontaminare; construcţii; întreţinerea și repararea autovehiculelor și motocicletelor; transport și depozitare; turism și agrement; informații și telecomunicații; etc.)

1. **Datele inițiatorul activității planificate**
2. denumirea inițiatorului;
3. adresa inițiatorului, telefon, fax, adresă de e-mail, pagină web oficială.
4. **Persoana de contact**
5. reprezentanți legali/împuterniciți, cu date de identificare.
6. titularul documentației:
7. nume, prenume, adresă poștală, număr telefon, fax și adresă de e-mail, adresă pagină web oficială;
8. nume companie, adresă poștală, număr telefon, fax și adresă de e-mail, adresă pagină web oficială;

* director/manager/administrator;
* responsabil pentru protecția mediului.

1. **Încadrarea activității planificate/proiectului**

Se va indica litera și/sau punctul la care se referă activitatea planificată conform estimării/evaluării inițiatorului. Inițiatorul este responsabil de indicarea activității planificate, cu specificarea încadrării activității planificate conform anexei nr. 1 sau nr. 2 la Legea nr. 86/2014 și anexei nr. 1 din Legea nr. 851/1996, precum și indicarea altor prevederi din legislația națională, pentru oricare alte activități planificate, pentru care nu se permite, realizarea lor în prealabil, fără efectuarea procedurii de evaluare a impactului asupra mediului și obținerea acordului de mediu sau avizul expertizei ecologice de stat. Justificarea încadrării proiectului, în situații când este cazul, în prevederile altor acte normative naționale care transpun legislația Uniunii Europene. De exemplu, Directiva-cadru nr. 2000/60/CE a Parlamentului European și a Consiliului din 23 octombrie 2000 de stabilire a unui cadru de politică a UE în domeniul apei (JO L 327, 22.12.2000, pp. 1–73), Directiva-cadru nr. 2008/98/CE a Parlamentului European și a Consiliului din 19 noiembrie 2008 privind deșeurile (JO L 312, 22.11.2008, pp. 3–30), Directiva-cadru nr. 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa (JO L 152, 11.6.2008, pp. 1-44), Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, pp. 7-50), etc;

În cazul în care, reieșind din denumirea, domeniul și tipul proiectului, inițiatorul consideră că activitatea planificată nu se regăsește în listele anexei nr. 1 și/sau nr. 2 la Legea nr. 86/2014, anexa nr. 1 la Legea nr. 851/1996, și/sau în prevederile altor acte normative în vigoare, se va justifica în scris despre acest fapt.

1. **Justificarea necesității proiectului**

Se va specifica motivele alegerii desfășurării genului de activitate, argumentând importanța, necesitatea, și scopul urmărit ca urmare a implementării proiectului, inclusiv descrierea opțiunii/alternativei „zero” - evoluție probabilă în cazul neimplementării proiectului față de scenariul planificat, în măsura în care schimbările naturale față de scenariul de bază pot fi evaluate pe baza informațiilor cunoștințelor științifice disponibile, referitoare la mediu.

Alternativa "zero", este scenariul care corespunde situației fără realizarea proiectului, trebuie să fie considerată referința față de care se determină efectele proiectului. Aceasta va include, unde este cazul, modificările condiţiilor de mediu față de situația momentului prezent, rezultate ca urmare a altor dezvoltări care sunt în curs de realizare în vecinătate.

1. **Descrierea activității planificate/proiectului**
2. un rezumat al proiectului;
3. date specifice proiectului:
4. obiectivele principale și secundare ale activității planificate;
5. utilitatea publică și/sau modul de încadrare în planurile de urbanism și amenajarea teritoriului, scheme de amenajare, planuri de dezvoltare locală, regională, alte programe speciale, inclusiv strategii sectoriale, de gestionare a deșeurilor, etc;
6. încadrarea în alte activități existente, în situația când este cazul;
7. bilanțul teritorial – suprafața totală, suprafața construită (clădiri, accese), suprafață spații verzi, număr de locuri de parcare, dacă este cazul.
8. formele fizice ale proiectului (planuri, clădiri, alte structuri, materiale de construcție, etc).
9. elementele specifice caracteristice proiectului propus:
10. profilul (obiective/trăsături de bază, tipice care caracterizează activitatea) și capacitățile de producție (rezultatul obținut în dependență de sfera de activitate);
11. dimensiunea (se va relata în parametri numerici capacitatea/volumul activității planificate);
12. interacțiunea/relația cu alte proiecte existente sau planificate.
13. descrierea instalației și a fluxurilor tehnologice existente pe amplasament, când este cazul;
14. descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea;
15. resursele naturale folosite în construcție și funcționare;
16. materiile prime, energia și combustibilii utilizați, cu modul de asigurare a acestora;
17. racordarea la rețelele utilitare existente în zonă:

* alimentarea cu apă, energie electrică, gaz, etc;
* se specifică locul și modul de deversare/evacuare a apelor uzate, dacă este cazul, se indică emisarul sau rețeaua de canalizare și gestionarul acesteia;
* asigurarea apei tehnologice și a agentului termic, dacă este cazul.

1. descrierea lucrărilor de refacere/reconstituire a amplasamentului în zona afectată la finalizarea executării investiției, în măsura în care aceste informații sunt disponibile:

* lucrările propuse pentru refacerea/reconstituirea amplasamentului la finalizarea executării investiției, în caz de accidente și/sau la încetarea activității;
* aspecte referitoare la prevenirea și modul de răspuns pentru cazuri de poluări accidentale;
* aspecte referitoare la închiderea/dezafectarea/demolarea instalației;
* modalități de refacere/reconstituire a stării inițiale/reabilitare în vederea utilizării ulterioare a terenului.

1. descrierea procedeelor, metodelor, operațiunilor, practicilor folosite în construcție;
2. descrierea componentele principale ale proiectului, ansamblu de lucrări specifice, inclusiv descrierea instalațiilor și echipamentelor utilizate, cuprinzând faza de construcție, punerea în funcțiune, exploatare, refacere/reconstituire și folosire ulterioară;
3. detalii privind celei mai fezabile soluții alternative/variante a tehnologiilor folosite pentru desfășurarea proiectului și justificarea alegerii tehnologiilor care au fost luate în considerare, pentru toate fazele de dezvoltare a proiectului.

Se va specifica totalitatea modalităților, practicilor, precum și a utilajelor luate în vedere, care pot influența componentele de mediu. Soluții alternative pot lua forme diferite şi pot să se refere la:

* variante de tehnologii şi/sau de materii prime, ca de exemplu, construirea unei centrale termice pe gaze în locul unei centrale termice pe cărbuni;
* variante de măsuri de limitare a efectelor adverse, ca de exemplu, construirea unui eco-duct pentru a asigura posibilitatea traversării unei autostrăzi de către animalele din zonă, în loc de a realiza un habitat compensatoriu, etc.

1. căi noi de acces sau schimbări ale celor existente;
2. descrierea lucrărilor necesare organizării de șantier, inclusiv localizarea organizării de șantier.
3. alte activități care pot apărea ca urmare a proiectului (de exemplu, extragerea de resurse minerale utile, asigurarea unor noi surse de apă, surse sau linii de transport al energiei, creșterea numărului de locuințe, deversare sau evacuare a apelor uzate și eliminarea deșeurilor, etc);
4. alte autorizații cerute pentru proiect.
5. **Locul desfășurării activității planificate/proiectului**
6. Descrierea succintă caracterizată de particularitățile geografice, cu precizarea coordonatelor geografice(conținând coordonatele conturului) și alte informații privind:
7. folosințele actuale și planificate ale terenului atât pe amplasament, cât și pe zone adiacente acestuia;
8. politici de zonare și de folosire a terenului;
9. în situația când este cazul, se specifică importanța istorică, arheologică și culturală a regiunii, teritoriului administrativ pe care se propune dezvoltarea proiectului, cât și a vecinătăților;
10. cantitatea, calitatea relativă și posibilitatea/probabilitatea de restabilire/readucere a stării inițiale și a resurselor naturale existente de pe teritoriul selectat pentru dezvoltarea proiectului (se va indica gradual capacitatea relativă ale resurselor naturale, din zona și subteranul locației selectate);
11. estimarea capacității de absorbție a mediului natural, acordând o atenție specială zonelor forestiere, umede, costiere, rezervațiilor și parcurilor naționale de a-și redobândirea și sau regenerarea, total sau parțial a starea de puritate inițială, prin procese fizice, chimice și biologice, fără intervenție antropică;
12. indicarea arealele sensibile identificate din vecinătatea amplasamentului (de exemplu, arii protejate de stat, fond forestier de stat, zone de protecție a surselor de captarea apei subterane, zone de protecție a obiectivelor acvatice de suprafață, etc.);
13. densitatea populației de pe teritoriul respectiv, distanța față de zona de protecție sanitară a localităților urbane, rurale, complexe industriale etc (cu specificarea datelor statistice cu privire la numărul de locuitori, gospodării de pe teritoriul administrativ al amplasamentului);
14. în situația când este cazul, în baza informației obținute de la autoritățile administrației publice centrale de profil și de la autoritățile administrației publice locale pe teritoriul căreia se va desfășura activitatea planificată, se va indica dacă locația aleasă reprezintă un teritoriu, regiune cu nivel de poluare depășit față de normativele de calitate a mediului;
15. justificarea alegerii locației și descrierea oricărei alte soluții alternative/variante posibile, care a fost luate în considerare, pentru locul de realizare și tehnologiile folosite pentru desfășurarea proiectului.

Această descriere va prezenta posibilitatea de a identifica și alege dintre mai multe soluții de amplasament pe cea mai optimă, selectarea căreia va avea un impact mai redus asupra mediului.

Variantele pot lua forme diferite, concepute de la o strategie de înalt nivel până la un proiect detaliat, şi pot să se refere la:

* strategii alternative, ca de exemplu, aceea de a gestiona resursele sau de a reduce pierderile în loc de a exploata alte resurse;
* variante de amplasament sau de traseu pentru întregul proiect sau pentru părţi componente ale acestuia;
* variante de realizare a unor părţi componente ale proiectului sau de amplasare a acestora, ca de exemplu, amplasarea activităţilor care produc zgomot la distanță mai mare față de receptorii sensibili, etc.

Tipurile de variante pot să depindă de statutul titularului proiectului; de exemplu, un titular de proiect din domeniul public dispune de o gamă de variante mai largă decât titularul proiectului din sectorul privat.

1. Limitele amplasamentului proiectului, inclusiv orice suprafață de teren solicitată pentru a fi folosită temporar (conform planului de situație și de amplasament);
2. Distanța față de granițe pentru proiectele care cad sub incidența Convenției privind evaluarea impactului asupra mediului înconjurător în zonele context transfrontier, adoptată la Espoo/Finlanda pe 25 februarie 1991, la care Republica Moldova este Parte, aderând prin adoptarea Hotărârii Parlamentului nr.1546 din 23.06.1993;
3. Distanța față de aria naturală protejată de stat precum și coordonatele geografice ale amplasamentului proiectului care nu are legătură directă sau care ar putea afecta singur sau în combinație cu alte proiecte, în mod semnificativ arii naturale protejate de stat și/sau fonduri forestiere de stat, pentru care necesită completare cu:
4. denumirea ariei naturale protejate de stat;
5. prezența și efectivele/suprafețele acoperite de specii și habitate de interes național în zona proiectului.
6. Hărți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale.
7. **Termenele de realizare a activității planificate**

Se va prezenta graficul de execuție în care se va specifica inclusiv, termenul necesar pentru licitație, elaborare a documentației tehnice la proiect, începutul, durata construcției, funcționării/exploatării, dezafectării proiectului și eșalonarea perioadei de implementare, în urma aprobării deciziei prealabile a inițiatorului, și/sau investitorul proiectului etc. De obicei, termenii se indică în ordine numerică, conform etapelor de desfășurare a activității planificate, luându-se în calcul existența factorilor de risc financiar al investiției.

1. **Termenele presupus pentru luarea deciziei cu privire la inițierea activității planificate**.

Se va indica data/perioada luării deciziei inițiatorul și/sau investitorul proiectului cu privire la începerea realizării activității planificate după obținerea autorizării de construire, luându-se în considerație riscurile financiare sau de alt tip, probleme, situații etc.

1. **Descrierea componentelor de mediu potențial afectate** de activitatea planificată și măsurile de protecție a mediului pentru minimizarea impactului negativ, cu luarea în considerație a următorilor factori:
2. Estimarea impactul asupra populației, sănătății umane, faunei și florei, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniul istoric și cultural și asupra interacțiunilor dintre aceste elemente;
3. Estimarea impactul potențial al proiectului asupra speciilor și habitatelor din aria naturală protejată de stat, pentru orice proiect care nu are legătură directă sau care ar putea afecta singur sau în combinație cu alte proiecte, în mod semnificativ arii naturale protejate de stat și/sau fonduri forestiere de stat;
4. Măsurile de evitare, reducere sau ameliorare a impactului redus sau semnificativ asupra mediului, cu luarea în considerație fiecărui factor de mediu în parte specificat la sbp. 1);
5. Sursele de poluanți și instalații pentru reținerea, evacuarea și dispersia poluanților în mediu pentru:
6. Protecția calității apelor:

* sursele de poluanți pentru ape, locul de evacuare sau emisarul;
* stațiile și instalațiile de epurare sau de pre epurare a apelor uzate prevăzute.

1. Protecția aerului:

* Sursele de poluanți pentru aer, poluanți;
* instalațiile pentru reținerea și dispersia poluanților în atmosferă.

1. Protecția împotriva zgomotului și vibrațiilor:

* sursele de zgomot și vibrații (după frecvență și intensitate);
* amenajările și dotările pentru protecția împotriva zgomotului și vibrațiilor.

1. Protecția împotriva radiațiilor:

* sursele de radiații (emisii luminoase, termice în dependență de frecvența și intensitate, alte forme de radiații electromagnetice, etc);
* amenajările și dotările pentru protecția împotriva radiațiilor

1. Protecția solului și a subsolului:

* sursele de poluanți pentru sol, subsol și ape freatice;
* lucrările și dotările pentru protecția solului și a subsolului (de ex.: contra poluării antropice și eroziunii, etc) .

1. Protecția ecosistemelor terestre și acvatice:

* identificarea arealelor sensibile ce pot fi afectate de proiect;
* lucrările, dotările și măsurile pentru protecția biodiversității, monumentelor naturale și ariilor naturale protejate de stat.

1. Protecția așezărilor umane și a altor obiective de interes public:

* identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional etc.;
* lucrările, dotările și măsurile pentru protecția așezărilor umane, a obiectivelor protejate de stat și/sau de interes public.

1. Gestionarea deșeurilor generate pe amplasament:

* tipurile și cantitățile de deșeuri de orice natură rezultate;
* modul de gestionare a deșeurilor.

1. Gestionarea substanțelor și preparatelor chimice periculoase:

* substanțele și preparatele chimice periculoase utilizate și/sau produse;
* modul de gestionare a substanțelor și preparatelor chimice periculoase și asigurarea condițiilor de protecție a factorilor de mediu și sănătății populației.

1. Descrierea impactului asupra mediului a lucrărilor organizării de șantier:
2. sursele de poluanți și instalații pentru reținerea, evacuarea și dispersia poluanților în mediu în timpul organizării de șantier;
3. dotări și măsuri prevăzute pentru controlul emisiilor de poluanți în mediu, în timpul organizării de șantier;
4. Prevederi pentru monitorizarea mediului (de exemplu, sisteme de automonitorizare a emisiilor și a calității factorilor de mediu în zona de influență, modalitățile de înregistrare și de raportare a datelor de monitoring în timpul exploatării și în post-închidere, etc.):
5. dotări și măsuri pentru controlul emisiilor de poluanți în mediu;
6. dotări și măsuri prevăzute pentru supravegherea calității factorilor de mediu și monitorizarea activităților destinate protecției mediului.
7. **Descrierea posibilelor efecte asupra mediului și evaluarea scării lor**.

Natura impactului:

1. extinderea impactului (zona geografică, numărul populației/habitatelor/speciilor afectate);
2. magnitudinea și complexitatea impactului (adică considerarea impactul direct, indirect, secundar, cumulativ; pozitiv și negativ);
3. probabilitatea impactului;
4. durata, frecvența și reversibilitatea impactului (adică pe termen scurt, mediu și lung, permanent și temporar);
5. natura transfrontieră a impactului.
6. **Anexe**:
7. copii de pe originalul actelor ce confirmă deținerea drepturilor asupra terenurilor, încăperii, zăcământului, corpuri de apă, fond forestier, spațiului, etc.
8. copii de pe actele doveditoare a informației referitoare la activitatea planificată:
9. copiile actului de verificare a amplasamentului/terenului eliberate de autoritățile/organele competente;
10. avizele/coordonările prealabile cu organelor de supraveghere și control de stat referitoare la proiect;
11. în situația când este planificată extinderea sau modificarea unui proiect existent sau pentru care deja a fost emis un act permisiv de mediu, inclusiv dacă apar aspecte noi de orice natură, care impun aceste schimbări, se indică datele de identificare a actelor permisive de mediu emise anterior, inclusiv se anexează și alte documente emise în legătură cu proiectul deja evaluat, ca de ex.: raportul de verificare a documentației tehnice de proiect întocmit în conformitate cu prevederile cadrul normativ în vigoare de către verificatorul de proiecte atestat în condiţiile legii; și/sau autorizația de construire emisă de autoritatea administrației publice competentă, alte avize la documentația tehnică de proiect emise de către organele competente administrației publice.
12. piese desenate:
13. planul de încadrare în zonă a obiectivului și planul de situație, cu modul de planificare a utilizării suprafețelor:

* formele fizice ale proiectului (planuri, clădiri, alte structuri, materiale de construcție etc.);
* planșe/scheme avizate reprezentând amplasarea imobilului/terenului cu indicarea dimensiunilor/hotarelor acestuia, inclusiv orice suprafață de teren solicitată pentru a fi folosită temporar (planuri de situație și amplasamente).

1. schemele-flux pentru procesul tehnologic și fazele activității, cu instalațiile de depoluare.
2. alte piese desenate, stabilite de autoritatea competentă pentru protecția mediului.

* suporturi electronice (CD, USB, etc), număr de unități \_\_\_\_\_ .

Se prezintă pe suporturi electronice doar fișiere electronice în format necodificat, tip Word.doc și PDF, care obligatoriu sunt identice ca conținut precum sunt prezentate oficial pe suport de hârtie către autoritatea competentă.

1. **Declarație pe proprie răspundere** cu privire la veridicitatea informației descrise și asumarea responsabilității răspunderii juridice pentru declarații false conform prevederilor legislației naționale în vigoare, în următoarea redacție:

*„Declar pe propria răspundere că, prezenta informație este completă, veridică și corespunde stării de lucruri la momentul depunerii cererii, și îmi dau acordul, că declarațiile false care stârnesc controverse să fie verificate și, în caz de confirmare, să răspund în conformitate cu prevederile legislației în vigoare a Republicii Moldova”.*

Declarația se face la sfârșitul ultimei pagini a informației, pentru care se aplică în original semnătura, numele, prenumele complet al inițiatorului, și când este cazul ștampilă umedă.

În vederea vizării spre neschimbare a informației, inițiatorul proiectului sau titularul documentației, obligatoriu aplică în original semnătura pe fiecare pagină din cererea anexată la scrisoarea oficială.

1. Dacă activitatea planificată este indicată în anexa nr. 1 la Legea nr. 86/2014 privind evaluarea impactului asupra mediului, cererea va conține suplimentar informații privind:
2. termenele de realizare a evaluării impactului asupra mediului;
3. termenele de elaborare a documentației privind evaluarea impactului asupra mediului;
4. autorul documentației privind evaluarea impactului asupra mediului - titularul documentației;
5. termenul presupus pentru realizarea consultărilor și dezbaterii publice.